open-index/open-wikipedia-markdown huggingface dataset:
ORP Kraków

**ORP Kraków** () oli Puolan laivaston Kraków-luokan jokimonitori, joka palveli toisen maailmansodan alussa ennen uppoamistaan.

## Valmistus

Alus tilattiin 31. joulukuuta Zelniewskiegon telakalta Krakovasta. Alus valmistui 1926.

## Palvelus
Alus liitettiin palvelukseen, kun se otettiin Modlinin sotasataman esikuntalaivaksi. Vuonna 1972 se siirrettiin laivaston jokilaivueisiin. Alus oli modernisoitavana 1932, jolloin sen aseistusta vahvennettiin vaihtamalla 75 mm -tykit 100 millimetrin haupitseihin ja samalla yksi konekivääreistä korvattiin 13,2 mm NKM Vickers -ilmatorjuntakonekiväärillä.

*Kraków* osallistui toisen maailmansodan taistelutoimiin vasta 17. syyskuuta, kun neuvostojoukot tunkeutuivat maahan. Se määrättiin siirtymään Pinskille, jonne se saapui 19. syyskuuta. Alus lähti seuraavana päivänä mukanaan muita aluksia siirtyäkseen Brestiin.

Neuvostoliitto liitti aluksen jokilaivastoonsa ja aseisti sen 122 ja 45 millimetrin tykein. Alus nimettiin käyttöön otettaessa *Smolenskiksi*. Saksan hyökättyä Neuvostoliittoon kesäkuussa 1941 alus siirtyi Berezinajoelle, jossa se vaurioitui pahoin Saksan maavoimien tykistöä vastaan taistellessaan. Alus siirrettiin Desnajoelle tukemaan maajoukkojen taistelua ja lopulta jäähdytyksen puutteessa alus räjähti 11. syyskuuta 1941.

## Lähteet
*

### Viitteet
Kuusamon jäähalli

**Kuusamon jäähalli** on valmistunut vuonna 2018. Hallin katsojakapasiteetti on 630 ja messu- ja festarikäytössä n. 2000 henkilöä. Kuusamon jäähallia kotihallinaan käyttävät jääkiekkoseura Kuusamon Pallo-Karhut.  

Jäähalli oli Kuusamon ensimmäinen laatuaan, ja sitä ennen esimerkiksi Pallo-Karhut pelasivat ja harjoittelivat ulkokentillä.
Jäähallissa järjestetään myös muita erilaisia tapahtumia, kuten vuosittaiset Kuusamon olutfestivaalit ja Mobilistien autotapahtuma.

Jäähallin maksulliset kiekkovuorot päivitetään viikoittain Kuusamon kaupungin nettisivuille. Päiväaikaan jäähalli on maksullisten vuorojen lisäksi mm. koululaisten käytössä. Iltaisin hallissa harjoittelee seura- ja harrastevuorot. Jäähallikausi alkaa elokuussa ja päättyy huhtikuussa. Kuusamon kaupunki otti käyttöön tammikuussa 2024 varausjärjestelmä Juliuksen, jonka kautta voi varata omia jäävuoroja.

## Lähteet

## Aiheesta muualla
* Hallin kotisivut
Edward S. Curtis

**Edward Sheriff Curtis** (16. helmikuuta 1868 Wisconsin, Yhdysvallat – 19. lokakuuta 1952 Los Angeles, Yhdysvallat) oli yhdysvaltalainen valokuvaaja, joka kuvasi erityisesti Pohjois-Amerikan intiaaneja.

## Elämäkerta
Curtisin vanhemmat olivat saarnaaja Johnson Curtis ja Ellen Sheriff Curtis. Curtis meni jo hyvin nuorena valokuvaajalle oppipojaksi. Kun perhe muutti Washingtonin osavaltioon, hänestä tuli vuonna 1892 seattlelaisen valokuvaamon omistaja. Samana vuonna hän avioitui, ja molempien perheet työskentelivät yrityksessä.

1890-luvun puolivälissä hänestä tuli Seattlen johtava seurapiirikuvaaja, ja hänet tunnettiin muotokuvistaan ympäri maata.

Curtis ryhtyi vuonna 1900 dokumentoimaan pohjoisamerikkalaisia intiaaneja, heidän elintapojaan, suullista kertomusperinnettään, heimojohtajien elämäntarinoita ja intiaanikieliä. Hän sai hankkeelle tukea muun muassa teollisuusmagnaatti J. P. Morganilta ja presidentti Theodore Rooseveltilta. Muutamia keskeytyksiä lukuun ottamatta Curtis omistautui hankkeelle kolmekymmentä vuotta. Hän kävi intiaaniheimojen luona alueella, joka ulottui etelästä Meksikon rajalta pohjoiseen aina Beringinmerelle, idästä Mississippiilta länteen Tyynellemerelle.

Ensimmäinen kirja sarjasta *The North American Indian* ilmestyi vuonna 1907, ja 1914 hän esitti dokumenttielokuvan *In the Land of the Headhunters*, joka käsitteli länsirannikon intiaaneja.

Curtis ja hänen vaimonsa erosivat vuonna 1916, ja 1919 Curtis muutti tyttärensä kanssa Los Angelesiin. Samalla hän jatkoi kuvaamista intiaanihankkeen parissa. 1920-luvulla hän teki matkan arktiselle alueelle, jossa hän dokumentoi pohjoisimpien alueiden intiaaneja ja eskimoita.

*The North American Indian* -sarjan viimeiset kaksi osaa ilmestyivät vuonna 1930.

Edwar S. Curtis kuoli sydänkohtaukseen.

## Kuvia

Tiedosto:Canyon de Chelly, Navajo.jpg|Canyon de Chelly, navajoindiaaneja.
Tiedosto:Edward S. Curtis Collection People 042.jpg|Arikaratyttö, 1909.
Tiedosto:Navajo medicine man.jpg|Navajoheimon poppamies, 1904.
Tiedosto:Edward S. Curtis Collection People 073.jpg|Pomoheimon nainen.
Tiedosto:Edward S. Curtis Collection People 072.jpg|Acomatytöt kantavat vettä, 1926.
Tiedosto:Hualapai elder.jpg|Hualapaiheimon mies, 1908.
Tiedosto:Inuit man by Curtis - Noatak AK.jpg|Inuitti Noatakista Alaskasta. Noin 1928.
Tiedosto:Theodore Roosevelt Orotone.JPG|Presidentti Theodore Rooseveltin muotokuva, 1904.


## Lähteet

## Kirjallisuutta
* Hans Christian Adam: *Edwars S. Curtis*, Taschen Verlag GmbH, 1999. , p. 237-243.

## Aiheesta muualla
Szabolcs Huszti

**Szabolcs Huszti** (s. 18. huhtikuuta 1983 Miskolc) on unkarilainen jalkapalloilija, pelipaikaltaan keskikenttäpelaaja. Hän edustaa saksalaista Hannoveria sekä Unkarin maajoukkuetta.

## Lähteet
* 
*
Jurbarkasin kunnallispiiri

**Jurbarkasin kunnallispiiri** () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 35 158 asukasta. Hallinnollisena keskuksena toimii Jurbarkas.

## Asutuskeskukset
### Kaupungit
*Jurbarkas (hallinnollinen keskus)
*Smalininkai

### Kauppalat
*Viešvilė
*Veliuona
*Seredžius
*Raudonė
*Eržvilkas

### Kaupunkia pienemmät
*Klausučiai (Jurbarkas)
*Skirsnemunė
*Jurbarkai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Yhdysvaltain sisäministeriö

**Yhdysvaltain sisäministeriö** (, lyh. **DOI**) on Yhdysvaltain hallinnon luonnonvaroista ja virkistysmahdollisuuksista vastaava toimeenpano-osasto. Sisäministeriö vastaa luonnonsuojelusta, tekee tieteellistä tutkimustaa, suojelee kaloja ja villieläimiä sekä kunnioittaa Yhdysvaltain hallinnon velvollisuuksia Amerikan intiaaneja, Alaskan alkuperäisasukkiata ja saariyhteisöjä kohtaan. DOI hallinnoi julkisia maita, mineraaleja, kansallispuistoja ja luonnonsuojelualueita. Lisäksi ministeirö vastaa uhanalaisten lajien suojelusta.

Sisäministeriön johtajana toimii Yhdysvaltain sisäministeri.

## Historia
Yhdysvaltain kongressi perusti vuonna 1789 ensimmäiset kolme ministeriötä sekä oikeusministerin ja postilaitoksen pääjohtajan virat, joiden vastuulle tuli maan sisäisten asioiden hoitaminen. Sisäministeriön perustamista ehdotettiin useasti, mutta kongressi toteutti sen vasta 3. maaliskuuta 1849.

Sisäministeriöön liitettiin muista ministeriöistä eri virastoja, kuten General Land Office, Patent Office, Indian Affairs Office ja sotaeläkkeiden toimisto. Sisäministeriön ensimmäisiä suuria töitä oli määrittää raja Meksikon kanssa.

Vuonna 1869 sisäministeriön alaisuuteen perustettiin koulutuksesta vastaava virasto, josta muodostui myöhemmin opetusministeriö. Vuonna 1879 United States Geological Survey sai alkunsa, ja vuonna 1884 sisäministeriön hallintaan tuli uusi työvirasto, josta muodostui neljä vuotta myöhemmin työministeriö. Sisäministeriöön perustettiin muita uusia virastoja 1900-luvulla. Vuonna 1902 syntyi Bureau of Reclamation rakennuttamaan vesijärjestelmiä länteen, ja Bureau of Mines perustettiin vuonna 1910 kehittämään kaivosturvallisuutta ja malmitekniikkaa. 1900-luvulla perustettiin myös mm. National Park Service ja Fish and Wildlife Service.

## Virastot
Sisäministeriön alaisuudessa on kahdeksan virastoa ja useita toimistoja, joissa työskentelee yhteensä noin 80&nbsp;000 ihmistä. Ministeriön alaisuudessa toimivat virastot ovat:
*Bureau of Indian Affairs
*Bureau of Land Management
*Bureau of Ocean Energy Management, Regulation and Enforcement
*Bureau of Reclamation
*National Park Service
*Office of Surface Mining, Reclamation and Enforcement
*U.S. Fish and Wildlife Service
*Yhdysvaltain geologian tutkimuskeskus ()

## Lähteet

## Aiheesta muualla

*Ministeriön kotisivut 
*Ministeriön historiaa
Pagėgiain kunta

**Pagėgiain kunta** () on yksi Liettuan kuudestakymmenestä kunnasta. Se sijaitsee Tauragėn läänissä. Vuonna 2008 kunnan väkiluku oli 11 399 asukasta. Hallinnollisena keskuksena toimii Pagėgiai. Kunnan alue on tärkeä Klaipėdan, Šiauliain ja  Kaliningradin rautateiden risteymäkohta. 

## Asutuskeskukset
### Kaupungit
*Pagėgiai (hallinnollinen keskus)
*Panemunė

### Kauppalat
*Vilkyškiai

### Kylät
*Natkiškiai
*Rukai (kylä)
*Lumpėnai
*Šilgaliai
*Piktupėnai
*Benininkai
*Žukai

## Lähteet
*Portrait of the Regions of Lithuania  

## Aiheesta muualla

*Kunnan virallinen sivusto
Susiemon klaani

**Susiemon klaani** on vuonna 2005 ilmestynyt Maite Carranzan kirjoittama kirja, joka kertoo 14-vuotiaasta tytöstä nimeltä Anaid ja hänen matkastaan tavallisesta tytöstä noidaksi.

## Juoni
Neljätoistavuotias Anaid elää Pyreeneillä, pienessä Urtin kylässä.
Eräänä aamuna Anaidin äiti Selene katoaa merkillisesti, ja Anaid sekä susiemon klaanin jäsenet Gaya, Elena, Karen sekä Criselda ryhtyvät etsimään tätä. Anaidin täyttäessä 14 vuotta hän alkaa huomata erilaisia ja uusia merkkejä ympärillään ja luulee jo tulleensa hulluksi, kunnes saa kuulla tädiltään Criseldalta olevansa noita kuten kaikki sukunsa naiset. Anaid joutuu pakenemaan Sisiliaan Valerian ja tämän ylimielisen tyttärensä Clodian luokse. Siellä Anaid adoptoidaan delfiiniemon klaaniin ja vihitään noidaksi. Hän saa tietää äitinsä Selenen olevan kauan sitten laaditun ennustuksen valittu, joka lopettaa ikiaikaisen taistelun omarien ja odishien välillä. Anaid alkaa kehittää omia noidankykyjään.

## Aiheesta muualla
* Vesa Sisättö: Kirjojen noidilla on uudet kujeet . Helsingin Sanomat 6.7.2009.
Kuusamotalo

**Kuusamotalo** (eng. *Kuusamo Hall*) on Kuusamoon vuonna 1996 valmistunut kulttuuri- ja kongressitalo. Se sijaitsee Kuusamon keskustassa Kaarlo Hännisentiellä. Kuusamotalon on suunnitellut arkkitehti Arto Sipinen. Rakennuksen sydän on Oulankasali, jossa on 532 istumapaikkaa apupöytineen. Kuusamotalossa on puitteet järjestää muun muassa konsertteja, teatteriesityksiä, kongresseja, seminaareja, messuja, festivaaleja sekä erilaisia juhlia. Kuusamotalossa toimii myös Kuusamon musiikkiopisto ja Oulankasalissa toimii välillä myös elokuvateatteri Kino Kuusamotalo.

## Aiheesta muualla
* Kuusamotalon kotisivut
Carl Schirren

**Carl Schirren** -nimisiä henkilöitä:

*Carl Schirren (historioitsija), baltiansaksalainen historioitsija
*Carl Schirren (1861–1921), saksalainen lääkäri ja dermatologi
*Carl Schirren (1922), saksalainen vuonna 1922 syntynyt lääkäri ja dermatologi
Šilalėn kunnallispiiri

**Šilalėn kunnallispiiri** () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 30 131 asukasta. Hallinnollisena keskuksena toimii Šilalė. Maatalous on kunnallispiirin tärkein elinkeino. 

## Asutuskeskukset
### Kaupungit
*Šilalė (hallinnollinen keskus)

### Kauppalat
*Kvėdarna 
*Laukuva
*Pajūris (Šilalė)
*Kaltinėnai
*Upyna (Šilalė)
*Teneniai

### Kylät
*Šiauduva 
*Pajūralis 
*Vingininkai

## Lähteet
*Portrait of the Regions of Lithuania  

## Aiheesta muualla

*Kunnallispiirin virallinen sivusto
Morbid Reich

**Morbid Reich** on Vaderin kolmas demo, joka on julkaistu vuonna 1990. Demoa myytiin yli 10&nbsp;000 kappaletta, mikä tekee siitä yhden menestyneimmistä demolevyistä.

## Kappaleet
#
#
#
#
#
#

## Kokoonpano
* Peter – laulu, kitara
* Jackie – bassokitara
* Docent – rummut

## Aiheesta muualla
* 
*
2-metyylinaftaleeni

**2-metyylinaftaleeni** (C11H10) on polysyklinen aromaattinen hiilivety eli ns. PAH-yhdiste. Se on normaaliolosuhteissa olomuodoltaan kiteinen ja palava aine. 2-metyylinaftaleenin moolimassa on 142,2&nbsp;g/mol, sulamispiste 34,6&nbsp;°C, kiehumispiste 241&nbsp;°C, tiheys 1,0058&nbsp;g/cm3, leimahduspiste 97&nbsp;°C, itsesyttymislämpötila 488&nbsp;°C ja CAS-numero 91-57-6. 2-metyylinaftaleenin liukoisuus veteen 25&nbsp;°C:n lämpötilassa on 24,6 mg/l. Aineesta käytetään myös nimeä *beta-metyylinaftaleeni*.

## Valmistus ja käyttö
2-metyylinaftaleenia erotetaan kivihiilitervasta tislaamalla. Yhdistettä voidaan tuottaa myös isomeroimalla 1-metyylinaftaleenia. Yhdistettä käytetään liuottimena, sekä värien ja lääkeaineiden synteesissä. Tärkeimpiä 2-metyylinaftaleenista valmistettavia yhdisteitä ovat menadioni eli K3-vitamiini ja muut K-vitamiinit.

## Katso myös
*1-metyylinaftaleeni

## Lähteet
*
*U.S. Environmental Protection Agency: Toxicological review of 2-methylnaphthalene (CAS No. 91-57-6) (pdf) 
*PubChem: 2-methylnaphthalene 
*Kyoto Encyclopedia of Genes and Genomes (KEGG): 2-Methylnaphthalene 
*ChemBlink: 2-Methylnaphthalene 
### Viitteet
Conceição Geremias

**Conceição Aparecida Geremias** (s. 23. heinäkuuta 1956 Campinas) on brasilialainen entinen yleisurheilija, joka kilpaili moniotteluissa, pikajuoksussa, pituushypyssä, 400 metrin aitajuoksussa, korkeushypyssä, kolmiloikassa ja seiväshypyssä. Hän voitti kultaa seitsenottelusta Caracasissa vuonna 1983 järjestetyissä Pan-Amerikan kisoissa. Geremias voitti Etelä-Amerikan-mestaruuskilpailuista peräti 21 henkilökohtaista mitalia yhdeksässä eri lajissa. Lisäksi hän voitti kisoissa viisi mitalia maansa viestijoukkueen jäsenenä. Geremias osallistui olympialaisiin vuosina 1980&ndash;1988, mutta ei voittanut mitaleita. Hänen parhaaksi olympiasijoituksekseen jäi 14. tila vuoden 1980 Moskovan kisojen viisiottelusta.

## Ennätykset

* Seitsenottelu: 6017 (1983) 
* Pituushyppy: 649 cm (1984) 

## Lähteet
Gun (videopeli)

**Gun** on Neversoftin kehittämä Activisionin julkaisema villiin länteen sijoittuva avoimen pelimaailman toimintaseikkailupeli. Peli julkaistiin usealle alustalle vuonna 2005 ja vuonna 2006 PSP:lle nimellä *Gun: Showdown*.

## Juoni

Pelin päähenkilö Colton White ja hänen isänsä Ned ovat metsästämässä Missourijoen läheisissä metsissä. Kaksikko jatkaa matkaansa Morning Star -höyrylaivalle, jossa eräs nainen esittelee Nedille löytämäänsä salaista ristin palasta. Korruptoitunut saarnamies Reed tappaa naisen, ja kersantti Hollisterin joukot aiheuttavat laivalla kaaoksen. Colton ja Ned puolustavat toisiaan, ja Ned paljastaa Coltonille olevansa vain tämän adoptioisä. Ned tönäisee Coltonin jokeen pelastaakseen tämän höyrykattilan räjähdykseltä, johon hän itse menehtyy. Colton palaa tajuihinsa joen rannalla ja vannoo kostavansa hänen isänsä tappaneille henkilöille. 

Colton matkustaa läheiseen Dodge Cityn pikkukaupunkiin, jossa prostituoitu Jenny lupaa auttaa Coltonia löytämään Reedin. Colton ja Jenny matkustavat erämaan halki Empire Cityyn, jossa Reed tappaa Jennyn kylmäverisesti ja kaupunginjohtaja Hoodoo Brownin kanssa lukitsee Coltonin vankilaan. Jennyn murhaan lavastettu Colton saa tietää Reedin ja Hoodoon työskentelevän rautateitä rakennuttavalle Thomas Magruderille, ja murtoexpertti Soapy Jenningsin avulla Colton pakenee vankilasta. Colton tapaa Magruderin liiketoimia sabotoivan kapinallisjohtaja Clay Allisonin, joka myöhemmin joutuu kaapatuksi. Colton kapinallisjoukkoineen pelastaa Clayn ja tappaa Hoodoon. 

Hollister kaappaa Coltonin ja Soapyn linnakkeeseensa, josta Colton pakenee ja jonne hän hyökkää intiaaniheimon avustuksella. Tapettuaan Hollisterin Colton ja Soapy matkustavat Morning Starin hylylle etsimään Nedin kassakaappiin piilottamaa tavaraa. Hylyllä he tappavat Reedin ja paljastavat Nedin piilottelemaksi tavaraksi osan kultaisesta rististä, joka osoittaa tien mystiseen Quiviran kultaiseen kaupunkiin. Colton ja Soapy tapaavat intiaanipäällikön, joka antaa toisen osan rististä ja kertoo Coltonin biologisen isän olleen lääkäri ja äidin apassi, jotka joutuivat Magruderin tappamiksi. Intiaani auttaa Coltonia käyttämään ristiä karttana, minkä jälkeen Colton hyökkää intiaanien ja kapinallisten avustuksella Quiviraan ja tappaa Magruderin. Intiaanipäällikkö pelastaa Coltonin sortuvasta Quivirasta viime hetkellä.

## Gun: Showdown
**Gun: Showdown** on Rebellion Developmentsin kehittämä versio pelistä PlayStation Portablelle.

## Aiheesta muualla
* 
*
Gaumont British Picture Corporation

**Gaumont British Picture Corporation** oli brittiläinen elokuvien tuotanto- ja levitysyhtiö, joka toimi 1914-1946. Se oli aluksi ranskalaisen Gaumont-tuotantoyhtiön tytäryhtiö, mutta vuodesta 1922 alkaen se oli itsenäinen yhtiö.

1920-luvulla Gaumont British oli yksi Britannian suurimmista elokuvateatterien omistajista. 1927 Gainsborough Pictures -yhtiöstä tuli Gaumont Britishin tytäryhtiö. Tehtävänjako yhtiöiden välillä oli selkeä: Gaumont British tuotti laatuelokuvia ja Gainsborough B-elokuvia. Gaumont British tuotti 1933-1938 seitsemän Alfred Hitchcockin elokuvaa (muun muassa *[[39 askelta]]* ja *[[Nainen katoaa]]*).

J. Arthur Rank osti Gaumont-Britishin osakkeet 1941 mutta sai yhtiön täydellisesti hallintaansa vasta 1944. Sen jälkeen Gaumont British sulautui vähitellen Rank Organisationiin. Viimeinen elokuva Gaumont Britishin nimellä tuotettiin 1946.

## Lähteet

## Aiheesta muualla
*
*
Kuusamon lukio

**Kuusamon lukio** on Kuusamossa toimiva lukio. Siellä opiskelee noin 240 lukiolaista. 

Lukion rehtorina toimii Tomi Meriläinen.

Kuusamon lukio sijaitsee lähellä Rukan laskettelukeskusta. Kuusamon lukion yhteydessä toimivassa Rukan alppikoulussa opiskelee noin 35 oppilasta; alppikoulun tavoitteena on yhdistää kouluopetus alppi- ja freestylehiihdon sekä lumilautaulun valmennukseen.

## Historia
Kuusamon lukio perustettiin vuonna 1956. Koulurakennuksen ensimmäinen vaihe valmistui vuonna 1959 ja lisärakennus vuonna 1961. Nykyinen koulurakennus rakennettiin vuonna 2000. Rukan alppikoulu on toiminut syksystä 1995 lähtien.

## Tunnettuja oppilaita
*Kalle Palander, alppihiihtäjä
*Tommi Kinnunen, kirjailija
*Anssi Koivuranta, yhdistetyn urheilija
*Marcus Sandell, alppihiihtäjä
*Andreas Romar, alppihiihtäjä
*Kristiina Rove, alppihiihtäjä
*Reetta Räty, toimittaja

## Lähteet
Wallowa (joki)

**Wallowajoki** on  89 kilometriä pitkä joki, joka virtaa läpi samannimisen laakson Oregonin koillisissa osissa Yhdysvalloissa.

Wallowalaakso on toiminut monien lännenelokuvien kuvauspaikkana jyhkeiden maisemiensa takia. Se on myös ollut intiaanihistoriasta kuuluisaksi tulleen nez-perce-päällikön Josephin ja hänen kansansa kotipaikka vuoteen 1877, jolloin hallitus pakotti heidät siirtymään pois valkoisen asutuksen alta.

## Lähteet

## Aiheesta muualla
Lorenzo di Bonaventura

**Lorenzo di Bonaventura** (s. 1957) on yhdysvaltalainen elokuvatuottaja, joka tunnetaan muun muassa Hasbron lelusarjaan pohjautuvista elokuvista *[[Transformers (elokuvasarja)|Transformers]]* ja *[[G.I. Joe: The Rise of Cobra]]*. Hän työskenteli 1990-luvulla Warner Bros. elokuvatuotannon johtokunnassa ja on toiminut elokuvien tuottajana vuodesta 2005 lähtien.

## Aiheesta muualla
*
The Resurrection

**The Resurrection** on rap-yhtye Geto Boysin kuudes studioalbumi, joka julkaistiin vuonna 1996. Tällä levyllä yhtye oli palannut alkuperäiseen kokoonpanoon, jossa olivat Bushwick Bill, Scarface ja Willie D. Big Mike oli jättänyt yhtyeen vuotta aikaisemmin, kun Willie D palasi takaisin. Albumista on myös ilmestynyt Screwed & Chopped versio.

## Sijoitukset

## Singlet
Edith Noeding

**Edith Renate Anita Noeding Koltermann** (s. 3. marraskuuta 1954 Lobitos) on perulainen entinen yleisurheilija, joka kilpaili pika-aitajuoksussa, korkeushypyssä, pituushypyssä ja viisiottelussa. Hän voitti kultaa 100 metrin aitajuoksusta Méxicossa 1975 järjestetyissä Pan-Amerikan kisoissa. Noeding voitti Etelä-Amerikan-mestaruuskilpailuista seitsemän mitalia, joista kolme oli kultaisia, kaksi hopeisia ja kaksi pronssisia. Hän osallistui olympialaisiin vuosina 1972 ja 1976, mutta ei voittanut kisoissa yhtäkään mitalia. Noedingin parhaaksi olympiasijoitukseksi jäi viisiottelun 24. sija Münchenin olympialaisissa 1972.

## Lähteet
Turun Naisvoimistelijat

**Turun Naisvoimistelijat** (TNV) on turkulainen vuonna 1906 perustettu voimisteluseura. Seura on Suomen viidenneksi suurin voimisteluseura, käsittäen noin 1&nbsp;900 jäsentä. Turun Naisvoimistelijat on Suomen Voimisteluliiton Svolin jäsen.

## Sijainti
Turun Naisvoimistelijoiden liikunta- ja toimistotila Energym sijaitsee Turussa Vähäheikkilän asuinalueella. Energymissä on kolme voimistelusalia: Energialähde, Satumaa ja Joutsenlampi. Energymin lisäksi TNV järjestää liikuntaa liikuntahalleissa ja kouluissa ympäri Turkua.

## Kilpailutoiminta
Turun Naisvoimistelijoilla on kilpailutoimintaa joukkuevoimistelussa, rytmisessä voimistelussa ja tanssissa. Valmennusryhmät ovat edustaneet seuraa paikallisissa, alueellisissa ja valtakunnallisissa kisoissa niin Suomessa kuin ulkomaillakin. 

## Kilta
Turun Naisvoimistelijoiden Uskollisuuden kilta on perustettu 3.11.1951 ja se on järjestyksessä Suomessa kilta numero 5. Killan tarkoituksena on jäsenten välisen ystävyyden säilyttäminen ja jäsenten kokonaisvaltaisen vireyden ylläpitäminen. Killan toimintamuotoja ovat mm. erilaiset liikuntaharjoitukset, retket, vapaamuotoiset tapaamiset ja kokoukset.

Killan jäseneksi voidaan kutsua vähintään viisi vuotta Svolilaisessa seurassa toiminut henkilö. Uskollisuuden Killan perustajajäseniä oli 62 ja tällä hetkellä kiltaan kuuluu 96 jäsentä.

## Lähteet

## Aiheesta muualla
*Seuran kotisivut
*Uskollisuuden killan kotisivut
*Suomen Voimisteluliiton kotisivut
S1 (panssariauto)

**S1 Scout Car** on Yhdysvaltain armeijan toisessa maailmansodassa käyttämä Australiassa valmistettu panssariauto. Ford Motor Company valmisti ajoneuvoa vuonna 1942 yhteensä 40 kappaletta.

## Historia
Vuonna 1942 Australiassa toimiva Yhdysvaltain ilmavoimien yksikkö ilmoitti tarvitsevansa lentokenttien puolustamiseen kevyen panssariauton. Ajoneuvon valmistajaksi valittiin Fordin Australian yksikkö ja suunnittelutyön lopputuloksena syntyi Scout Car S1 (American) -panssariauto. Ajoneuvon rakenne perustui Ford F15 auton alustaan ja siinä oli viisihenkinen miehistö. Ajoneuvon runko oli samankaltainen kuin M3 panssariautossa ja se oli aseistettu yhdellä raskaalla ja kahdella kevyemmällä konekiväärillä.
Marcin Gołębiewski

**Marcin Gołębiewski** on puolalainen rumpali ja säveltäjä, joka toimii brutaalin death metal -yhtye Yatteringin rumpalina. Hänet tunnetaan myös yhteistyöstään Vaderin kanssa.

## Diskografia
**Yattering**
* 
* 
* 
* 
* 
* 
* 
* 

## Aiheesta muualla
*
Cover Girl

**Cover Girl** on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1983 *A Real American Hero* -lelusarjassa.

## Hahmon tausta
Cover Girl aloitti uransa punapäisenä mallina kotikaupunginsa lähettyvillä Chicagossa, josta hän pääsi työskentelemään New Yorkiin. Cover Girlia ei kuitenkaan enää kiinnostanut mallin työt ja hän päätti hakea elämälleen uutta suuntaa liittymällä armeijaan. Cover Girl liittyi Armor kouluun Fort Knoxissa ja kävi samalla muita teknillisiä kouluja. Hän erikoistui tuona aikana panssarintorjunta-aseisiin. Muutama vuosi myöhemmin Corver Girl värvättiin G.I. Joen erikoisyksikköön Wolverina ohjuspanssarivaunun kuljettajaksi.

## Televisiosarjat

### A Real American Hero
Libby Aubrey ääninäytteli Cover Girliä vuonna 1983 animaatiosarjassa *[[G.I. Joe: A Real American Hero]]*. Hahmolla oli lähinnä taustarooli sarjan aikana, mutta löysi aina ensimmäisten joukossa kadonneet G.I. Joen sotilaat. Hän muun muassa löysi yhdessä Docin kanssa Cobran temppelistä onnistuneesti karanneen Duken, joka oli uupunut pakomatkan myötä. Sittemmin Cover Girl huomasi Snake Eyesin paluun; tämän oli oletettu kuolleen pohjoisnavalle myrkytyksen johdosta.

### G.I. Joe: Resolute
Grey DeLisle ääninäytteli Cover Girliä vuonna 2009 animaatiosarjassa *[[G.I. Joe: Resolute]]*.

Cobra Commanderin tapettua laseraseella miljoonia ihmisiä Moskovassa, Duke käskee Joen joukkoja Flagg tukikohdassa työskentelemään tukihenkilöstön kanssa selvittämään mistä Cobra Commander sai ammuttua säteen. Cover Girl työskenteli tietokoneteknikkojen kanssa. Sarjan päätösjaksossa Cobran joukot ottivat käyttöön Micronesiassa sijainneen tuhoaseen, jolla he ampuivat G.I. Joe joukon Flagg tukikohtaa. Flint teki hätäilmoituksen ja Cover Girl ohjasi käytävällä juoksevat tukihenkilöstön pois aluksesta helikoptereihin.

## Elokuvat
### G.I. Joe: The Rise of Cobra
Karolína Kurková esitti Cover Girliä vuoden 2009 elokuvassa G.I. Joe: The Rise of Cobra. Cover Girl esiintyi elokuvassa poikkeuksellisesti blondina ja oli Kenraali Hawkin adjutantti. Zartan tappoi hänet G.I. Joen päämajassa Kuilussa kenraali Hawkin edessä, joka oli juuri esittelemässä raporttia.

## Hahmoa näytelleet

## Lähteet
Kaspars Saulietis

**Kaspars Saulietis** (s. 12. kesäkuuta 1987 Riika, Latvian SNT, Neuvostoliitto) on latvialainen jääkiekkoilija, joka siirtyi kaudeksi 2014–2015 KHL-seura Dinamo Riikaan. Isokokoinen ja hieman fyysinenkin laitahyökkääjä pelaa rightin puolelta.

## Ura
Saulietis pelasi ensimmäiset miesten pelinsä kaudella 2004–2005 Latvian pääsarjassa ja SK LSPA/Rigan joukkueessa. Hän pelasi samalla kaudella myös Pohjois-Amerikan puolella USHL-joukkue Des Moines Buccaneersin riveissä. Kauden 2005–2006 Saulietis pelasi HK Riga 2000:n riveissä Valko-Venäjän Extraliigaa. Kesällä 2006 WHL-joukkue Kelowna Rockets varasi hänet numerolla #59 CHL:n Import Draftissa.

Kaudeksi 2006–2007 Saulietis siirtyi WHL:ään ja Kelownaan. Hän kuitenkin vaihtoi sieltä kesken kauden samassa sarjassa pelaavaan Regina Patsiin. Yhteensä WHL-kausi toi 59 ottelussa tehot 19+15=34. Saulietis aloitti kauden 2007–2008 Reginassa, mutta hän palasi sieltä yhden ottelun jälkeen kotimaahansa ja HK Riga 2000:een pelaamaan Latvian liigaa. Saulietis siirtyi kaudeksi 2008–2009 valkovenäläiseen Metallurg Žlobiniin. Hän teki Valko-Venäjän Extraliigan runkosarjan 20 ottelussa hyvät tehot 14+8=22 ja Saulietis vaihtoi Metallurgista KHL-joukkue Dynamo Minskiin loppukaudeksi. Hän teki siellä 30 ottelussa tehot 3+2=5. Saulietis aloitti myös kauden 2009–2010 Dynamo Minskissä, mutta hän jätti joukkueen kesken kauden ja haki pelituntumaa Extraliigan Šah’tsjor Soligorskista. Saulietis siirtyi tammikuussa 2010 Tšekin Extraliigassa pelaavaan HC Litvínoviin, jossa hän pelasi pudotuspelit mukaan lukien yhteensä kymmenen ottelua ilman tehopisteitä.

Toukokuussa 2010 Saulietis teki elokuun loppuun asti kestäneen try-out-sopimuksen SM-liigajoukkue HPK:n kanssa. Hän sai elokuussa yksivuotisen sopimuksen. HPK:ssa Saulietis teki 19 pistettä 56 ottelussa. Hän ei jatkanut kauden jälkeen joukkueessa vaan siirtyi Valko-Venäjän pääsarjan Njoman Hrodnaan. Saulietis haki sopimusta myös KHL:n Dynamo Minskiin, mutta osapuolet eivät päässeet yhteisymmärrykseen sopimuksesta. Hrodnassa Saulietis pelasi yhden kauden ja voitti Valko-Venäjän sarjan hopeaa.

Kauden 2012–2013 Saulietis aloitti Sokil Kiovassa Ukrainan pääsarjassa. Sieltä hän siirtyi valkovenäläiseen  Junost Minskiin, joka pelasi venäläistä VHL-sarjaa. Saulietis jatkoi Minskistä kaudeksi 2013–2014 VHL:ssä pelaavaan Toros Neftekamskiin, jossa hän pelasi kauden. Kaudeksi 2014–2015 Saulietis palasi kotimaahansa KHL-joukkue Dinamo Riikaan.

## Maajoukkue
Saulietis edusti Latviaa vuoden 2010, 2011 ja 2012 MM-kilpailuissa. Hän pelasi myös alle 20-vuotiaiden alle 20-vuotiaiden MM-kilpailuissa vuosina 2005, 2006 ja 2007. Saulietis oli nostamassa Latviaa alle 20-vuotiaiden MM-kilpailujen pääsarjaan vuodeksi 2006, mutta joukkue putosi taas seuraavaksi vuodeksi I-divisioonaan. Hän oli vuoden 2007 turnauksessa 31 minuutillaan jäähypörssin neljäs.

Vuosina 2004 ja 2005 Saulietis pelasi alle 18-vuotiaiden MM-kilpailujen I-divisioonassa.
## Tilastot

## Lähteet
*
*
*
*
### Viitteet
Your Betrayal

**Your Betrayal** on brittiläisen metalcore-yhtyeen Bullet for My Valentinen kappale, joka on albumilta Fever (2010). Yhtye aloittaa yleensä keikkansa sillä. Provinssirockissa Seinäjoella Bullet for My Valentine lopetti setin Your Betrayal -kappaleeseen.
TAGAP: The Apocalyptic Game About Penguins

**TAGAP** on suomalainen Penguin DT:n kehittämä tasohyppely, joka on julkaistu vuonna 2007 Windowsille.

Pelille on julkaistu seuraajina *Tagap 2* (2011), *Tagap 3* (2017) ja *Tagap 4* (2022).

## Pelaaminen

Pelisarjan päähenkilöinä ovat pingviinit Pablo ja Pedro.

### Ohjaaminen
Pelissä käytetään näppäimistöä hahmon ohjaamiseen. Aseita käytetään hiirellä, joka mahdollistaa 360o ampumisalueen. TAGAP 2:ssa alas osoittavalla nuolella pystyy tekemään pingviiniliu'un.

### Aseet
Pelistä löytyy muun muassa perinteinen käsiase, kranaatit, liekinheitin, plasma-ase ja TAGAP 2:ssa laajennuksena pari muuta asetta.

## Järjestelmävaatimukset
### Tagap
* Windows 7, Windows Vista, Windows XP
* 1000+ MHz prosessori
* 256 Mb RAM-muisti
* 132 Mb vapaata kiintolevytilaa
* OpenGL tukeva näytönohjain
* Windows-yhteensopiva äänikortti
* Hiiri ja näppäimistö

### Tagap 2
Tagap 2 -pelissä on myös mahdollisuus MacOS:lla pelaamiseen Wineskinin kautta sekä mahdollisuus muiden syöttölaitteiden käyttöön, joita mm. Xbox 360 -peliohjain ja Logitech ChillStream.

## Aiheesta muualla
* ''TAGAP'' &ndash; Virallinen sivusto 
* ''TAGAP'' &ndash; Virallinen foorumi
Nike Total 90

**Nike Total 90** (T90) on jalkapallotarvikebrändi, johon kuuluu muun muassa jalkapallokenkiä, -palloja, -housuja, -suojia ja paitoja. Muita Niken jalkapallobrändejä ovat Mercurial, Tiempo ja CTR360. T90-jalkapallokenkiä käyttävät muun muassa Wayne Rooney, Wesley Sneijder, Gianluca Zambrotta, Fernando Torres, Maicon, Vincent Kompany sekä Gonzalo Higuain.

## Katso myös

* Nike Mercurial Vapor -jalkapallokenkä

## Lähteet
Saab 36

**Saab 36** eli **Projekti 1300** oli ruotsalainen ylisoonisen pommikoneen suunnitelma, jonka Saab toteutti 1950-luvulla. Lentokonetta suunniteltiin 800&nbsp;kg painavaa ydinasetta varten. Kun ydinaseohjelma päättyi 1960-luvulla, koneen kehitys päättyi. Yhtään prototyyppiä ei ohjelmassa valmistettu.

## Lähteet
* Berns, Lennart *A36 - SAABs atombombare avslöjad*, *Flygrevyn* issue #4, April 1991
Estádio Municipal de Braga

**Estádio Municipal de Braga** on jalkapallostadion, joka sijaitsee Bragan kaupungissa Portugalissa. Stadion on avattu vuonna 2003 ja sen kapasiteetti on 30&nbsp;154. Sporting Clube de Braga pelaa sillä kotiottelunsa ja myöhemmin se on toiminut muun muassa vuoden 2004 EM-kilpailuissa yhtenä pelipaikkana. Sen on suunnitellut portugalilaisarkkitehti Eduardo Souto de Moura.

Heinäkuussa 2007 Sporting Braga solmi kolmivuotisen sponsorisopimuksen ranskalaisen vakuutusyhtiö AXA:n kanssa, jonka jälkeen stadion sai uuden nimen **Estádio AXA**. Stadionin omistaja ilmoitti kuitenkin, että sen virallista nimeä ei vaihdeta ja uusi nimi on voimassa vain sponsorisopimuksen keston ajan.

Stadion on rakennettu vuoren päälle. Katsomonosia on vain kaksi, kummillakin sivuilla. Suurien louhimistöiden vuoksi stadion oli kallein (83,1 milj. euroa) vuoden 2004 EM-kilpailuihin rakennetuista uusista kilpailupaikoista.

## Lähteet

## Aiheesta muualla

* Stadionin esittely Stadium Guide -sivustolla 
* Kuvia stadionista World Stadiums -sivustolla
Uthman

**Uthman**, myös muodossa **Othman**, () on arabialainen miehen nimi.

## Tunnettuja Uthmaneja
*Uthman ibn Affan, muslimien kolmas kalifi.
*Uthman Abu Qahafa, Abu Bakrin isä.
*Uthman ibn Ali, Ali ibn Abi Talibin yksi lapsista ja yksi Karbalan taistelun uhreista.
*Uthman I, Marinidien dynastian kalifi.
*Al-Aziz Uthman, Aijubidien dynastian sulttaani.
*Uthman ibn Ali (husainidit), Husainidien dynastian johtaja.

## Sukunimi
*Mazlan Othman, malesialainen tähtitieteilijä
*Henrik Othman, suomalainen toimittaja
*Qader Yousf Othman, qatarilainen juoksija
*Dhouha Ben Othman, tunsialainen karateka
*Benga (artisti), oikealta nimeltään Beni Uthman, brittiläinen tuottaja
Miina Manninen

**Miina Manninen** (s. 1984 Mikkeli) on suomalainen meteorologi. Hän on toiminut Forecan  säätieteilijänä MTV3:lla vuodesta 2010.

## Lähteet
Cairo

**Cairo** tarkoittaa seuraavia:

* Kairo, kaupunki Egyptissä
* Cairo, kaupunki Georgiassa, Yhdysvalloissa
* Cairo, kaupunki Illinois’ssa, Yhdysvalloissa
* Cairo, ohjelmisto kaksiulotteisen vektorigrafiikan esittämiseen
* ''HMS Cairo'', Britannian kuninkaallisen laivaston kevyt risteilijä
* ''USS Cairo'', Yhdysvaltain laivaston City-luokan tykkivene.

## Katso myös
* Kairo, täsmennyssivu
Soutu kesäolympialaisissa 2004

**[[Kesäolympialaiset 2004|Vuoden 2004 kesäolympialaisten]] [[soutu]]** järjestettiin 14. &ndash; 22. elokuuta 2004 Schinias Olympic Rowing and Canoeing Centressä Kreikassa. Tämä oli 24. kerta, kun laji oli mukana olympialaisten ohjelmassa. Mukana oli 557 osanottajaa 55 maasta. Tapahtumia oli 14.

## Mitalistit
### Miehet

### Naiset

## Mitalitaulukko

## Lähteet
*Rowing at the 2004 Athina Summer Games
Caledon

**Caledon** tarkoittaa seuraavia

* Caledon, kaupunki Kanadassa
* Caledon, kaupunki Etelä-Afrikassa
;Britannian kuninkaallinen laivasto
*HMS Caledon (1808) 16-tykkinen sluuppi
*HMS Caledon (D53) Caledon-luokan risteilijä
Armands Bērziņš

**Armands Bērziņš** (s. 27. joulukuuta 1983 Riika, Latvian SNT, Neuvostoliitto) on latvialainen jääkiekkoilija, pelipaikaltaan keskushyökkääjä. Isokokoinen Bērziņš ampuu vasemmalta.

## Ura
Bērziņš aloitti uransa latvialaisessa Prizma Riiassa. Hän pelasi seurassa myös seuraavalla kaudella, mutta siirtyi kesken kauden Riika 2000 -joukkueeseen. Tämän jälkeen hän siirtyi rapakon taakse QMJHL-junioriliigaan Shawinigan Cataractesiin, jossa hän pelasi kaksi kautta. Minnesota Wild varasi Bērziņšin 155. pelaajana vuoden . Kaudeksi 2003–2004 Bērziņš siirtyi ECHL-liigan Louisiana IceGatorsiin, josta hän siirtyi tämän jälkeen Wheeling Nailersiin. Kaudeksi 2005–2006 hän siirtyi Valko-Venäjän liigassa pelaavaan Riika 2000 -joukkueeseen.

Kaudeksi 2006–2007 hän siirtyi Tšekin Extraligassa pelaavaan Vsetínská Hokejováan. Hän siirtyi kuitenkin kesken kauden kotimaahansa Riika 2000:n joukkueeseen. Seuraavan kauden hän aloitti samassa seurassa, mutta siirtyi Tšekin kakkosliigassa pelaavaan Jestřábi Prostějoviin, josta hän jatkoi slovakialaiseen HK Nitraan. Kaudeksi 2008–2009 Bērziņš siirtyi vastavihittyyn KHL-liigaan Dinamo Riikaan. Hän pelasi runkosarjassa 44 ottelua tehopistein 5+8=13. Seuraavalla kaudella hänen peliaikansa KHL:ssä laski 22 otteluun. Hän vietti suurimman osan kaudesta farmijoukkueessa Dinamo-Juniors Riika, joka pelasi Valko-Venäjän liigassa.

Elokuun 2010 Bērziņš siirtyi try-out-sopimuksella SM-liigassa pelaavaan HPK:hon. Hän vakuutti HPK:n johdon monipuolisuudellaan ja sai seuran kanssa yhden vuoden sopimuksen. Ensimmäisessä liigaottelussaan syyskuussa TPS:a vastaan Bērziņš kirjautti itselleen syöttöpisteen Jukka Laamasen tekemään maaliin. Bērziņš pelasi kaudella myös laitahyökkääjän paikalla ja teki 55 runkosarjaottelussa tehot 11+7=18 noin 13 ja puolen minuutin peliajalla ottelua kohden. Pudotuspelien kahdessa ottelussa hän saalisti yhden syöttöpisteen. Kesällä 2011 Bērziņš teki koesopimuksen Dinamo Riian kanssa, mutta joukkue ei jatkanut enää hänen sopimustaan koeajan jälkeen.

Bērziņš pelasi kauden 2011–2012 Valko-Venäjän pääsarjan Junost Minskissa ja siirtyi seuraavaksi kaudeksi Ukrainan pääsarjan Kompanion-Naftohaziin.

## Maajoukkueura
Bērziņš kuuluu Latvian jääkiekkomaajoukkueen vakiokasvoihin. Hän pelasi maajoukkueessa useissa nuorten ikäluokkien arvokisoissa. Hän pelasi maan joukkueessa vuoden 2006 Torinon talviolympialaisissa, jossa hän keräsi viidessä ottelussa yhden tehopisteen. Hän edusti maata myös seuraavan vuoden Moskovan MM-kilpailuissa, joissa hän teki oivat 1+2=3-tehot. Bērziņš edusti Latviaa myös vuosien 2008 ja 2009 MM-kilpailuissa, joissa hän teki yhteensä yhden tehopisteen. Hän oli mukana maan joukkueessa vuoden 2010 Vancouverin talviolympialaisissa, jotka olivat hänelle toiset olympialaiset. Bērziņšin ainoa mitali arvokisatasolla on 2. divisioonan nuorten MM-kilpailujen pronssi vuodelta 2002.

## Pelityyli
Bērziņš on monipuolinen ja ulottuva isokokoinen keskushyökkääjä, jota voi käyttää sekä yli- että alivoimalla. Hänen muut vahvuudet ovat liikkumisessa. Hän ampuu vasemmalta.

## Tilastot

## Lähteet
Héctor Thomas

**Héctor Thomas Martínez** (10. lokakuuta 1938 El Callao &ndash; 23. joulukuuta 2008 Caracas) oli venezuelalainen yleisurheilija, joka kilpaili moniotteluissa, keihäänheitossa, pituushypyssä, pikajuoksussa ja kuulantyönnössä. Hän voitti Pan-Amerikan kisoissa kaksi mitalia, joista molemmat kymmenottelusta. Thomas voitti Etelä-Amerikan-mestaruuskilpailussa yhteensä yhdeksän mitalia, joista kuusi oli kultaisia, kaksi hopeisia ja yksi pronssinen. Lisäksi hän voitti viisiottelun Keski-Amerikan ja Karibian kisoissa 1962 ja kymmenottelun Ibero-Amerikan kisoissa vuosina 1960 ja 1962. Thomas osallistui olympialaisiin kahdesti, vuosina 1960 ja 1964. Hän oli vuoden 1960 Rooman kisojen kymmenottelussa 20., mutta joutui keskeyttämään Tokion olympialaisissa 1964. 

Thomas kuoli syöpään 70-vuotiaana joulukuussa 2008. Hänet valittiin Venezuelan urheilun kunniagalleriaan vuonna 1998.

## Ennätykset
* Kymmenottelu: 7221 (1967) 

## Lähteet
Like Mike (soundtrack)

**Like Mike** on 2. heinäkuuta 2002 julkaistu soundtrack samannimiselle elokuvalle. Soundtrackin julkaisivat So So Def Recordings Sony Music Soundtrax.

## Kappaleluettelo
#"Basketball"- 3:19 (Lil' Bow Wow ft. Jermaine Dupri, Fabolous & Fundisha) 
#"NBA 2K2"- 2:09 (R.O.C.) 
#"I Remember"- 4:21 (TQ ft. Jagged Edge)  
#"Take Ya Home"- 3:59 (Lil' Bow Wow) 
#"Put Me On"- 3:39 (Mario)  
#"Playin' the Game"- 4:32 (Lil' Bow Wow) 
#"Dance With You"- 3:00 (Solange featuring B2K) 
#"Can I Holla"- 3:28 (Young Steff ft. Lil' Bow Wow)  
#"Rule"- 3:56 (Nas & Amerie)
#"Hoop It Up"- 3:19 (TCP)
Järvenpään vaakuna

**Järvenpään vaakuna** on Järvenpään kaupungin tunnus. Vaakunan aihe viittaa Tuusulanjärven taiteilijayhteisöön, joka sijaitsee myös Tuusulasta sittemmin erotetun Järvenpään kauppalan alueella, ja erityisesti Jean Sibeliukseen, joka oli vielä elossa vaakunan vahvistamisvuonna 1956. Lyyra kuvaa myös paikkakunnan merkitystä koulukeskuksena.

Vaakunan selitys on ”sinisessä kentässä hopeinen siivekäs lyyra”. Vaakunan on suunnitellut Olof Eriksson, ja Järvenpään kauppalanvaltuusto hyväksyi sen kokouksessaan 25. marraskuuta 1955. Sisäasiainministeriö vahvisti vaakunan käyttöön 10. helmikuuta 1956.

## Lähteet
* 
*
Uthman ibn Affan

**Uthman ibn Affan** (), myös **Uthman** tai **Othman**, oli islamilaisen tarinaperinteen mukaan muslimien kolmas ”oikeaan johdettu” kalifi ja hallitsi vuosina 644–656. 

## Islamilainen perimätieto
Islamilaisen perimätiedon mukaan Uthman perusti komitean kokoamaan Koraania profeetta Muhammadin ilmestyksistä. Koraanin virallinen laitos valmistui Uthmanin ansiosta vuonna 652. Uthmanin aikana islam levisi muun muassa Kyprokselle ja Pohjois-Afrikkaan. Uhtmanin hallinto oli huonosti järjestäytynyt ja riitainen arabiarmeijan valloittamien maiden saaliista. Lopulta kapinan seurauksena Uhtman surmattiin vuonna 656. Uthmanin 12-vuotisen hallituskauden jälkeen kalifiksi nousi Ali ibn Abi Talib.

## Kalifien historiallisuus
Jotkut historioitsijat ovat alkaneet epäillä kaikkien oikeaan johdettujen neljän kalifin historiallisuutta, sillä heistä ei ole säilynyt tietoa sen enempää islamilaisissa kuin ei-islamilaisissa aikalaislähteissä. Islamilaisiin lähteisiin he ilmestyvät vasta 800-luvulla. Espanjassa tehty niin sanottu ”*Vuoden 754 kronikka*” on lähde, jossa neljä kalifia tosin mainitaan. Suurin osa käsikirjoituksesta on kuitenkin säilynyt kopiona vasta 1100-luvulta, joten ei ole varmaa miten alkuperäinen kuvaus on. Todennäköisesti kristillisen kirkonmiehen tekemässä Kronikassa kerrotaan, että Muhammedin oltua vallassa 10 vuotta häntä seurasi Abu Bakr, joka hallitsi kolme vuotta. Tätä seurasi Umar ja sitten Uthman vuonna 647. Kronikka ei tunne Alia, vaan ilmoittaa Uthmanin seuraajaksi Muawijan vuonna 657.

Ensimmäinen arabivaltion hallitsija, josta on jäänyt historiaan arkeologisia jälkiä, kuten kolikoita ja piirtokirjoituksia, on Mu’awiya (vallassa vuodet 660–680).  Ensimmäinen hallitsija, joka käytti itsestään nimitystä ”kalifi”, oli Abd al-Malik ibn Marwan (685–705).

Jaakko Hämeen-Anttilan mukaan nykyään valtaosa islamin varhaishistorian tutkijoista katsoo, että perimätietoa tallentaneiden *hadithien* osalta on lähes mahdoton sanoa, ovatko ne aitoja, joten lukija joutuu tekemään *hyvin subjektiivisen valinnan, uskooko perinteiseen kuvaan vai ei*. Hämeen-Anttilan mukaan ei kuitenkaan ole merkitystä sillä, mitä tapahtui, vaan sillä, mitä uskotaan tapahtuneen.

### Uusia teorioita oikeaan johdetuista kalifeista
Koska neljästä ”oikeaan johdetusta kalifista” ei ole löytynyt aikalaislähteitä, heidän on myös arveltu olleen abbasidikaudella luotuja persialaiseen nelilukuun perustuvia hahmoja, jotka symbolisesti rinnastuivat Adamiin, Nooaan, Abrahamiin ja Moosekseen. Eräät historiantutkijat katsovat, että myös oikeaan johdettujen kalifien valloitussodat ovat myytti. Lähi-idän valtava arabikalifaatti olisi syntynyt sassanidien Persian raunioille, kun valtakunta romahti Bysantille kärsityn häviön jälkeen, ja Bysantti vetäytyi Lähi-idästä. Valtatyhjiön olisivat täyttäneet alueella asuneet ja näiden valtakuntien sotiin apujoukkoina osallistuneet arabiheimot. Niiden keskinäisen välienselvittelyn voitti Syyriassa vaikuttanut arabikenraali Muawija. Hän käytti virkakielenään kreikkaa ja oli uskonnoltaan kristitty.

## Katso myös

* Muhammedin historiallisuus
* Oikeaanjohdetut kalifit

## Lähteet
* 
*
*
*

### Viitteet
Soutu olympialaisissa

**[[Olympialuokkien soutu|Soutu]]** on ollut olympialaisten kilpailuohjelmassa toisista olympialaisista, vuodesta 1900 lähtien. Soudun piti olla ohjelmassa jo ensimmäisissä Ateenan olympialaisissa vuonna 1896, mutta tuolloin myrskyinen meri pakotti perumaan soutukilpailut. Naisten soutu tuli mukaan olympiaohjelmaan vuonna 1976.

Parhaiten menestyneitä maita olympialaisten soudussa ovat Yhdysvallat, Iso-Britannia, Saksa ja  Itä-Saksa.

## Tapahtumat
### Veneluokat

Nykyään olympialaisten soudussa on 14 olympialuokan tapahtumaa, seitsemän miehille ja seitsemän naisille. Olympialuokan kilpailuissa venettä soutaa luokasta riippuen yksi, kaksi, neljä tai kahdeksan soutajaa. Tokion 2020 olympialaisista lähtien kilpailutapahtumia sekä miehille että naisille ovat yksikkö, pariairokaksikko, pariaironelonen, perämiehetön kaksikko, perämiehetön nelonen, kahdeksikko ja kevyt pariairokaksikko.

Olympiaohjelmasta on poistettu miesten perämiehellinen kaksikko, perämiehellinen nelonen ja kevyt pariaironelonen, sekä naisten perämiehellinen nelonen.

Ratojen pituudet ovat olleet miesten kilpailuissa aina 2000 metriä. Naisten kilpailumatka pidennettiin 2000 metriin vuoden 1988 olympialaisissa, tätä ennen naisten radan pituus oli 1000 metriä.

Miesten kevyessä luokassa keskipaino 70kg tai alle, naisten kevyessä luokassa keskipaino alle 57 kg.

### Tapahtumataulukko

## Mitalitaulukko

## Lähteet
Strange Music

**Strange Music** on yhdysvaltalainen hip hopiin erikoistunut levy-yhtiö.

Levy-yhtiön artistien musiikki keskittyi alun perin lähinnä Tech N9nen luomaan tyyliin, jossa perinteisiä Midwest hip hopin aineksia kuten nopeaa chopper-räppäystä sekoitettiin horrorcoren, rockin ja elektronisen hip hopin elementteihin. Viime vuosina Strange Music on kuitenkin laajentanut genrekattaustaan ja yhtiön talliin on otettu mm. R&B-artisti Mackenzie Nicole, popyhtye AboveWaves ja laulaja Darrein Safron.

Strange Musicin artisteilla on kehittynyt myös omanlainen tyylinsä horrorcoren suhteen. Useimmista genren artisteista poiketen he eivät pääasiallisesti räppää väkivallasta tai murhista vaan käsittelevät usein yliluonnollisen ja mustaa magiaa sivuavan tematiikan ympärillä mm. hulluksi tulemista, pahuutta ja elämän kriisejä. Linjasta poikkesi kuitenkin yhtiön entinen artisti Brotha Lynch Hung, joka säilytti jo 90-luvulla syntyneen eksplisiittisen sanoitustyylinsä, jossa hän hyppäsi usein kappaleissaan itse sarjamurhaajan rooliin ja räppäsi yksityiskohtaisesti esimerkiksi kannibalismista ja itsemurhasta.

## Nykyiset artistit
* Tech N9ne
* ¡MAYDAY!
* Krizz Kaliko
* Kutt Calhoun
* Big Scoob
* Rittz
* K.A.B.O.S.H.
* 816 Boyz
* Jay Rock
* Prozak
* Stevie Stone
* Darrein Safron
* AboveWaves
* Mackenzie Nicole

## Entiset artistit
* Grave Plott (Killa C & Liquid Assassin)
* Project Deadman (Prozak & Mike E. Clark)
* Skatterman & Snug Brim
* Cognito
* Rittz
* Brotha Lynch Hung
* Young Bleed
Kentauri (täsmennyssivu)

**Kentauri** voi viitata seuraaviin:

* kentaurit, olentoja kreikkalaisessa mytologiassa
* Kentauri, tähdistö
* Kentaurit, Jupiterin ja Neptunuksen välillä kiertäviä pikkuplaneettoja joista osa luokitellaan myös komeetoiksi
747 Winchester

**747 Winchester** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. H. Metcalf vuonna 1913. Pikkuplaneetta sai nimensä löytöpaikkansa, Yhdysvaltojen Massachusettsin osavaltiossa sijaitsevan Winchesterin kaupungin mukaan. Ennen nimäämistään asteroidi tunnettiin tunnuksella **1913 QZ**.

Winchester on kooltaan melko suuri, sillä sen läpimitta on noin 172 kilometriä. Akselinsa ympäri pikkuplaneetta pyörähtää noin 9,40 tunnissa. Winchesterin radan inklinaatio eli kaltevuus on melko suuri. Se on noin 18,17 astetta. Kuitenkin esimerkiksi yhden suurimmista päävyöhykkeen asteroideista nimeltä Pallas inklinaatio on huomattavasti suurempi kuin Winchesterin. Se on jopa 34,84 astetta.

## Lähteet
*JPL Small-Body Database Browser: 747 Winchester (1913 QZ) 
* 
*JPL Small-Body Database Browser: 2 Pallas 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Top Chef Suomi

**Top Chef Suomi** oli suomalainen versio yhdysvaltalaisesta *[[Top Chef]]* -tositelevisioformaatista, jossa kokit kilpailevat toisiaan vastaan ruoanlaittoon liittyvissä haasteissa. Ohjelmaan pääsivät kilpailemaan vain alan ammattilaiset.

Ohjelman päätuomarina toimi kokki Hans Välimäki, juontaja-tuomarina oli kokki ja entinen malli Pipsa Hurmerinta ja kolmantena vakiotuomarina Royal Ravintoloiden liiketoimintajohtaja Pia Kämppi. Vierailevana tuomarina nähdään alkuperäisessä Top Chefissä menestynyt, suomalaissyntyinen Stefan Richter. Top Chef -tittelistä kisasi 12 ravintola-alan ammattilaista.

Top Chefin jokainen jakso koostui kahdesta tehtävästä: alussa nähdään mielikuvitusta ja nopeutta vaativa tulikoe, jonka voittaja on turvassa pudotuksesta. Pudotushaaste voi olla mitä vain hienostuneiden juhlien järjestämisestä jääkiekkojoukkueen muonitukseen. Lopuksi kokkikilpailijat joutuvat tuomariston eteen arvioitavaksi ja huonoiten onnistunut joutuu jättämään kisan kesken.

## Ensimmäinen tuotantokausi
Ensimmäinen tuotantokausi alkoi Sub-kanavalla 26. tammikuuta 2011.

### Kilpailijat
*Mika Jokela, 40, Turenki
*Ulla Liukkonen, 54, Lappeenranta
*Mic Vettenranta, 33, Helsinki
*Maija Silvennoinen, 49, Kangasala
*Bianca McKell, 32, Helsinki
*Markus Kauppinen, 28, Helsinki
*Samu Koskinen, 39, Helsinki
*Akseli Herlevi, 24, Hyvinkää **(voittaja)**
*Arto Lappalainen, 23, Tampere
*Annina Roiha, 22, Simpele
*Jani Pajala, 34, Helsinki
*Jussi Raunio, 22, Espoo

## Toinen tuotantokausi
Toinen tuotantokausi alkoi Sub-kanavalla 4. tammikuuta 2012. Toisen kauden ensimmäisessä jaksossa nähtiin yllätyskäänne, kun heti ensimmäisen tehtävän jälkeen yksi kilpailijoista joutui lähtemään kisasta.

### Kilpailijat

### Jaksot

## Kolmas tuotantokausi
Kolmas tuotantokausi alkoi MTV3-kanavalla 5. helmikuuta 2013.

### Kilpailijat

## Lähteet
Turun lentokerho

**Turun lentokerho ry** on Turun lentoasemalla ja Oripään lentokentällä toimiva purje- ja moottorilentokerho. Yhdistys on perustettu vuonna 1948, joskin toiminta juontaa juurensa vuonna 1931 perustettuun Varsinais-Suomen Ilmapuolustusyhdistykseen, joka toimi Artukaisten lentokentältä. Kerholla on 3 moottorikonetta, 3 moottoripurjekonetta ja 5 purjekonetta. Lentotoiminnan lisäksi kerho harjoittaa teoria- ja lentokoulutusta sekä palolento- ja SAR-toimintaa. Yhdistys on Suomen Ilmailuliiton jäsen.

Vuonna 1989 Turun lentokerholle myönnettiin Kar-Airin kiertopalkinto tuloksellisesta moottorilentotoiminnasta.

## Lentokalusto
**Moottorikoneet**
*Diamond DA-40 TDI (OH-DMD), nelipaikkainen vuosimallin 2006 hyvinvarusteltu matkakone
*Diamond DV-20 (OH-KTA), kaksipaikkainen koulukone
*PIK-15 Hinu (OH-YHS), vuosimallin 2012 hinauskone purjelentotoimintaan
*Klemm 25 VIII (OH-ILI), Suomen vanhin lentokuntoinen ilma-alus

**Moottoripurjekoneet**
*2 kpl Fournier RF5 "Tuulia" (OH-383 ja OH-392), kaksipaikkainen 
*Fournier RF4D (OH-367X), yksipaikkainen versio, peruskorjauksessa

**Purjekoneet**
*ASW 28-18/15 (OH-1028), yksipaikkainen matka- ja kilpakone, myös 15m-luokkaan
*DG-1000S (OH-1024), kaksipaikkainen matka-, taito- ja koulukone, 18/20m siivet
*Duo Discus (OH-1005), kaksipaikkainen matka- ja kilpakone 20m-luokkaan
*LS 4 (OH-971), yksipaikkainen matka- ja harjoituskone
*G102 Astir CS (OH-591), yksipaikkainen harjoituskone

## Lähteet

## Aiheesta muualla
* Turun lentokerhon kotisivut